Ο **Στράτος (Ευστράτιος) Αντιπαριώτης**, γνωστός με το καλλιτεχνικό του ψευδώνυμο **STAN Αντιπαριώτης** (γενν. στην Αθήνα, 1 Αυγούστου 1987) είναι Έλληνας τραγουδιστής, συνθέτης και στιχουργός. Έχει καταγωγή από την Πάρο. Εκεί έκανε τα πρώτα του όνειρα για τη μουσική που τόσο αγαπά και κατάφερε να ξεχωρίσει με το στιλ του από τα εφηβικά του κιόλας χρόνια.

Το όνομά του συγκαταλέγεται στη λίστα των νεότερων Ελλήνων δημιουργών και καλλιτεχνών με τα μεγαλύτερα fan clubs, την πιο έντονη δραστηριότητα στις σελίδες κοινωνικής δικτύωσης, με πολλά εκατομμύρια προβολές στα τραγούδια του στο YouTube και σε σημαντικές θέσεις στα ραδιοφωνικά charts.

Το 2016 υπογράφει συμβόλαιο με την Panik Records και ταυτόχρονα ιδρύει τη δική του δισκογραφική εταιρεία Icon Music μέσα από την οποία, με τη βοήθεια της ομάδας του, αναδεικνύει νέους ταλαντούχους καλλιτέχνες.

Μουσική σταδιοδρομία
--------------------

### 2009 - 2010

Η είσοδός του στη μουσική βιομηχανία έγινε τον Δεκέμβριο του 2009 συνυπογράφοντας τα τραγούδια των Vegas "Γιατί" και "Φιλί". Λίγους μήνες μετά, την άνοιξη του 2010, συμμετείχε στο single του Bo "Θα 'Θελα", ενώ την ίδια περίοδο έγραψε τους στίχους στο #1 hit εκείνης της περιόδου, το "Last Summer" του Νίκου Γκάνου. Τον Οκτώβριο του 2010 έδωσε τη φωνή του στο "Call Me" των Claydee και Dimension-X, χωρίς να ανακοινώνεται ποιος είναι ο τραγουδιστής του single, ενώ έγραψε και το επόμενο single του Bo και της Χριστίνας Σάλτη "Κάνε Με Να Τρελαθώ". Ακολούθησαν τα "Το Άλλο Μου Μισό" στον πλατινένιο δίσκο του Σάκη Ρουβά "Παράφορα", και το "6 Εκατομμύρια" σε μουσική του Dj Rico και ερμηνεία της Κατερίνας Στικούδη.

### 2011

Τον Απρίλιο του 2011, σε συνεργασία με τον NiVo ξεκινάει και επίσημα την καριέρα του ως τραγουδιστής με το "Αν Μου Φτάναν Τα Λεφτά" που κυκλοφόρησε επίσημα από τη Minos EMI, σημειώνοντας μεγάλη ραδιοφωνική και διαδικτυακή επιτυχία.

Ο STAN Αντιπαριώτης εμφανίστηκε για πρώτη φορά στα Mad Video Music Awards του 2011, παρουσιάζοντας μαζί με άλλους καλλιτέχνες ένα remix των κομματιών "Αν Μου ‘Φτάναν Τα Λεφτά", "The End" του Reckless, "Grenade" του Μπρούνο Μαρς και "Call Me". Το επόμενο του single με τίτλο "Ταξίδεψέ Με" γυρίστηκε στη γενέτειρά του την Πάρο και κυκλοφόρησε το καλοκαίρι του 2011. Τον Οκτώβριο του 2011, συνεργάστηκε με τους ΝΕΒΜΑ στο τραγούδι "Στο Μυαλό Μου", ενώ τον Δεκέμβριο του ίδιου χρόνου ετοίμασε αποκλειστικά για τους θαυμαστές του ένα χριστουγεννιάτικο τραγούδι με τίτλο "Φέτος Τα Χριστούγεννα".

### 2012

Τον Μάρτιο του 2012, συνεχίζει να δουλεύει πάνω στον πρώτο του ολοκληρωμένο δίσκο και κυκλοφορεί το νέο του single "Ένα Βράδυ". Παράλληλα, συμμετέχει ως παραγωγός στην καινούρια επιτυχία του Σάκη Ρουβά "Τώρα". Λίγες μέρες μετά, τον Απρίλιο του 2012, ο STAN Αντιπαριώτης αναχωρεί για την Αμερική, όπου ξεκινάει την πρώτη του περιοδεία στις ΗΠΑ με ζωντανές εμφανίσεις στη Νέα Υόρκη, το Σικάγο και τη Βοστώνη. Ο Ιούνιος του 2012 τον βρίσκει στην Ελλάδα, με 6 υποψηφιότητες για τα Mad Video Music Awards και με μια εμφάνιση με τους Playmen διασκευάζοντας την επιτυχία των Εκείνος & Εκείνος "Τα Λόγια Κομμάτια". Το καλοκαίρι συνεχίζει την περιοδεία του σε Ελλάδα και Ευρώπη και ετοιμάζει τον πρώτο του προσωπικό δίσκο. Το single "Καλοκαιρινή Δροσιά" κυκλοφορεί στις 20 Ιουνίου, ενώ στις 28 Ιουνίου κυκλοφορεί το πρώτο του ολοκληρωμένο άλμπουμ με τίτλο "STAN" από τη Minos EMI. Λίγες εβδομάδες αργότερα, κυκλοφορεί το καινούργιο του single "Ό,τι Πιο Όμορφο Έχω Δει", σε μια νέα ραδιοφωνική διασκευή, μέσα από τον ομώνυμο δίσκο του. Ο δίσκος γίνεται χρυσός ξεπερνώντας σε πωλήσεις τα 8.000 αντίτυπα.

### 2013

Το επόμενο single του STAN Αντιπαριώτη "Σε Θέλω Εδώ" κυκλοφορεί τον Μάρτιο του 2013 και γίνεται το πρώτο τραγούδι του που φτάνει στο #1 του Official IFPI Airplay Chart by MediaInspector ενώ στο Year End Chart για το 2013 καταλαμβάνει τη 2η θέση σε αριθμό μεταδόσεων της χρονιάς. Λίγους μήνες αργότερα, επανακυκλοφορεί σε remix το ίδιο τραγούδι σε συνεργασία με τους Knock Out. Ο Απρίλιος, τον βρίσκει να πραγματοποιεί το closing act του MadWalk με μία εκρηκτική ερμηνεία στο «One way or another» των Blondie. Τον ίδιο μήνα, συμμετέχει στα Mad Video Music Awards, όπου βραβεύεται για το τραγούδι του με τίτλο "Καλοκαιρινή Δροσιά" στην κατηγορία καλύτερου Video Clip Urban. Στα ίδια μουσικά βραβεία, εμφανίζεται σε ντουέτο με τον Arash διασκευάζοντας το "She Makes Me Go", ενώ πραγματοποιεί δεύτερη εμφάνιση guest με τον Παντελή Παντελίδη στο τραγούδι "Δεν Ταιριάζετε Σου Λέω", παρέα με την Ελένη Φουρέιρα. Τον Νοέμβριο του 2013 κυκλοφορεί το νέο του single με τίτλο "Παιχνίδια Ερωτικά". Τον Οκτώβριο του 2013, ξεκινά τις εμφανίσεις του στο "Teatro" με την Πάολα, τον Παντελή Παντελίδη και την Τάμτα. Η επιτυχία του σχήματος ήταν τόσο μεγάλη που συνεχίστηκε στην "Πύλη Αξιού" στη Θεσσαλονίκη. Τον Δεκέμβριο του 2013 κυκλοφορεί το δεύτερο προσωπικό του album με τίτλο "Να με ερωτευτείς" από τη Minos EMI, ενώ λίγους μήνες αργότερα κυκλοφορεί και το βίντεο κλιπ του ομώνυμου single. Ο δίσκος "Να Με Ερωτευτείς" έγινε πλατινένιος.

### 2014

Τον Σεπτέμβριο του 2014 κυκλοφορεί το "Όταν αγαπάς" το οποίο κατάφερε να γίνει trend στην Ελλάδα μέσα σε λίγες ώρες, ενώ βρέθηκε μέσα σε λίγες εβδομάδες στην κορυφή του Official IFPI Airplay Chart by MediaInspector. Τα γυρίσματα του video clip έγιναν στη Σερβία. Τον Δεκέμβριο του 2014 κυκλοφορεί τη συλλογή "STAN Best of +2" με τις μεγαλύτερες επιτυχίες του , ενώ τη σεζόν 2014-2015 εμφανίζεται στο πλευρό του Πάνου Κιάμου στο "Club 22". Στα Mad Video Music Awards, εμφανίζεται με τον Γιώργο Μαζωνάκη, τραγουδώντας τα "Μου Λείπεις" και "Έχω Περάσει Και Χειρότερα"  και κατακτά το βραβείο για το καλύτερο Video Clip Urban με το κομμάτι "Παιχνίδια ερωτικά". Μετά την επιτυχημένη εμφάνιση στα Mad Video Music Awards, το "Μου Λείπεις" κυκλοφορεί επίσημα ως single. Έντονη ήταν η παρουσία του STAN Αντιπαριώτη στον τομέα του merchandise κυκλοφορώντας το 2014 και προϊόντα που φέρουν το όνομά του όπως βραχιόλια, ρολόγια, κονκάρδες, μπλούζες.

### 2015

Αμέσως μετά το #1 "Όταν Αγαπάς", ο STAN Αντιπαριώτης και η Icon Music δημιουργούν το "Με Στεναχωρεί" που βρέθηκε και αυτό με τη σειρά του στο #1 του Official IFPI Airplay Chart by MediaInspector. Γίνεται ο πρώτος Έλληνας καλλιτέχνης που δημιούργησε το δικό του άρωμα "Νeon by STAN" σε συνεργασία μ’ έναν από τους μεγαλύτερους ομίλους προϊόντων ομορφιάς στην Ελλάδα και στο εξωτερικό, "Sephora". Το "Νeon by STAN" ήταν για αρκετό καιρό #1 σε πωλήσεις στα καταστήματα "Sephora". Τον χειμώνα ξεκινά εμφανίσεις στο "Έναστρον", στο πλευρό του Βασίλη Καρρά και του Γιώργου Μαζωνάκη. Στο σχήμα συμμετείχε και η Μαλού. Ακολουθούν τα MadWalk, όπου εμφανίστηκε ως guest act, παρουσιάζοντας το remix του "Με Στεναχωρεί". Αρχές Ιουνίου κυκλοφορεί το single με τίτλο "Δεν Σου Ανήκω". Λίγο αργότερα, στα Mad Video Music Awards, ο STAN Αντιπαριώτης ανέβηκε στη σκηνή με την Καίτη Γαρμπή τραγουδώντας το "Δε Σου Ανήκω" και το "Ανεμοδαρμένα Ύψη". Στα ίδια μουσικά βραβεία το κοινό χαρίζει στο "Όταν αγαπάς" το βραβείο για το καλύτερο Video Clip της χρονιάς. Τον Νοέμβριο του 2015, ο STAN Αντιπαριώτης τραγούδησε στη σκηνή των πρώτων MAD Music Awards της Κύπρου τις μεγάλες του επιτυχίες "Με Στεναχωρεί" και "Δε Σου Ανήκω". Η δισκογραφική εταιρεία Μinos Εmi του απένειμε τιμητική πλακέτα για τις πλατινένιες φυσικές και ψηφιακές πωλήσεις του στην αγορά της Κύπρου. Αμέσως μετά, στις αρχές Δεκεμβρίου κυκλοφόρησε και το νέο του τραγούδι, με τίτλο "Παράξενο Παιδί".

### 2016

Ο Ιανουάριος του 2016 βρίσκει τον STAN Αντιπαριώτη να ντύνει με τη φωνή του το soundtrack της κυπριακής σειράς «Βρέχει Έρωτα», σε μουσική STAN και Icon Music και στίχους STAN και Ζήνωνα Ζιντίλη. Η σειρά προβλήθηκε στην Ελλάδα από τον τηλεοπτικό σταθμό Epsilon, το 2018. Τον ίδιο μήνα, βραβεύεται ως δημιουργός για τον πλατινένιο δίσκο για το άλμπουμ της Πέγκυς Ζήνα "Πάρα Πολλά". Σε αυτόν τον δίσκο, είχε υπογράψει τους στίχους και τη μουσική μαζί με την Icon Music, για το τραγούδι "Μόνη καρδιά". Ο STAN Αντιπαριώτης δημιουργεί με την επιτυχημένη ομάδα του στη σύνθεση και παραγωγή μουσικών κομματιών Icon Music, τη δισκογραφική εταιρεία, Icon Music, μέσα από την οποία, αναδεικνύει νέους ταλαντούχους καλλιτέχνες. Τον Φεβρουάριο του 2016 υπογράφει συμβόλαιο με την Panik Records και την Icon Music. Τον Μάιο του 2016 κυκλοφορεί το πρώτο του single υπό τη δισκογραφική στέγη της Panik Records & Icon Music με τίτλο "Και Ζηλεύω Που Σ’ Έχει", το οποίο φτάνει στο #1 του Official IFPI Airplay Chart by MediaInspector. Τα γυρίσματα του video clip γίνονται στη Βουλγαρία. Τον ίδιο μήνα, κυκλοφορεί στη Βουλγαρία από την Payner Ltd, ντουέτο με τη γνωστή σταρ της χώρας, Maria, με την οποία τραγούδησαν μαζί το "Με Στεναχωρεί - Stradam" στην ελληνική και βουλγαρική γλώσσα. Η σκηνή των Mad Video Music Awards, τον βρίσκει μαζί με τον Γιώργο Παπαδόπουλου να παρουσιάζουν ένα Medley με τα τραγούδια τους "Δεν Το Αντέχω", "Σπάστα", "Παράξενο Παιδί", "Και Ζηλεύω Που Σ’Έχει". Το κοινό του επιλέγει το "Με Στεναχωρεί" ως το Καλύτερο τραγούδι της χρονιάς και του χαρίζει το ομώνυμο βραβείο. Τον Σεπτέμβριο φιλοξενείται στη διαχρονική "Αυτοκίνηση", όπου ηγείται του σχήματος, μέχρι και τον Φεβρουάριο του 2017. Μαζί του εμφανίζονται η Χριστίνα Σάλτη και η Animado. Το single του "Χτύπα" κυκλοφορεί τον Οκτώβριο μαζί με το video clip, το οποίο γυρίστηκε στη Βουλγαρία. Περίπου έναν μήνα αργότερα, παρουσιάζει το "Χτύπα" στη σκηνή των MAD Music Awards Cyprus. Το κυπριακό κοινό του χαρίζει ακόμη ένα βραβείο για το Καλύτερο Τραγούδι της χρονιάς, αυτή τη φορά για το κομμάτι του "Και Ζηλεύω Που Σ’ Έχει". To μουσικό κανάλι της Βουλγαρίας Planeta TV τον καλεί στα 15α γενέθλιά του, στα οποία παρουσίασε live on stage μαζί με τη Maria, το ντουέτο τους "Με Στεναχωρεί - Stradam". Τον Δεκέμβριο του 2016 κυκλοφορεί το τρίτο κατά σειρά άλμπουμ του με τίτλο "11:11" από την Panik Records και την Icon Music, το οποίο σε λίγες μόνο εβδομάδες κατάφερε να γίνει πλατινένιο.

### 2017

Τον Μάρτιο του 2017 ταξιδεύει ως τη χιονισμένη Ισλανδία για τα γυρίσματα του video clip του κομματιού "Τώρα Λείπω", το οποίο συμπεριλαμβάνεται στον ολοκληρωμένο του δίσκο "11:11" και έφτασε στη θέση #4 του Official IFPI Airplay Chart by MediaInspector. Από την Ισλανδία ταξιδεύει στη μακρινή Αυστραλία, όπου πραγματοποιεί περιοδεία με τον Θάνο Πετρέλη, στις πόλεις Σίδνεϊ, Μελβούρνη, Μπρισμπεϊν και Αδελαϊδα. Τον Ιούλιο εμφανίζεται και πάλι στην Κύπρο, αυτή τη φορά στα Super Music Awards. Τραγουδά ένα Medley με τα κομμάτια του "Και Ζηλεύω Που Σ’ Έχει", "Χτύπα", "Τώρα λείπω" και βραβεύεται ο δίσκος του "11:11" ως το "Καλύτερο Άλμπουμ της Χρονιάς".  Η Βουλγαρία τον τιμά ξανά. Τον Σεπτέμβριο γίνεται ο μοναδικός Έλληνας καλλιτέχνης που συμμετέχει στο Bansko Balkan Fest, ένα από τα μεγαλύτερα μουσικά φεστιβάλ των Βαλκανίων. Εκεί τραγουδά ζωντανά παλιές και νέες του επιτυχίες μπροστά σε περισσότερους από 8.000 θεατές. Το "Κάνε Με Για Σένα Να Κλάψω" έρχεται τον Οκτώβριο του ίδιου έτους και τα γυρίσματα του video clip γίνονται για τρίτη φορά στη Βουλγαρία. Τον Νοέμβριο ανεβαίνει στη σκηνή με τον Χρήστο Δάντη, οι οποίοι ολοκληρώνουν τις εμφανίσεις τους στην "Αυτοκίνηση", τον Ιανουάριο του 2018.

### 2018

Το κομμάτι του "Τι Δεν Καταλαβαίνεις" κυκλοφορεί τον Μάρτιο από την Panik Records και την Icon Music. Τον ίδιο μήνα το κοινό της Αυστραλίας τον υποδέχεται σε τρεις live εμφανίσεις στις πόλεις Μπρισμπέιν, Σίδνεϊ και Μελβούρνη. Το καλοκαιρινό remix του κομματιού "Τι Δεν Καταλαβαίνεις" παρουσιάζεται πρώτη φορά στη σκηνή των Super Music Awards Κύπρου, στα οποία του απονέμεται το βραβείο "Καλύτερο Video Clip της Χρονιάς" για το "Τώρα λείπω". Λίγες μέρες αργότερα, εμφανίζεται στα Mad Video Music Awards 2018, με τον Πέτρο Ιακωβίδη, με τον οποίο παρουσιάζουν ένα medley των κομματιών τους "Τι Δεν Καταλαβαίνεις", "Τώρα Λείπω", "Αποτυπώματα" και "Γέλα Μου". Στις αρχές Σεπτεμβρίου κυκλοφορεί το single "Τετράγωνα", σε μουσική Χρήστου Σαντικάι και μουσική Βαγγέλη Κωνσταντινίδη. Το κομμάτι κατακτά μέσα σε λίγες ώρες τη θέση #1 στις τάσεις του Youtube και του iTunes chart. Ο Οκτώβριος του 2018, βρίσκει τον STAN Αντιπαριώτη στη Θεσσαλονίκη. Οι εμφανίσεις στο "Club Vogue" με τη Νατάσα Θεοδωρίδου και τον Πέτρο Ιακωβίδη ολοκληρώνονται τον Φεβρουάριο του 2019.

### 2019

Το κομμάτι "Κάτι τέτοιες νύχτες", σε μουσική Πάνου Καπίρη και στίχους STAN Αντιπαριώτη, κυκλοφορεί από την Panik Records και την Icon Music, τον Μάρτιο και παρουσιάζεται πρώτη φορά στην πρεμιέρα του Fantasia. Το επιτυχημένο σχήμα της Θεσσαλονίκης συνεχίζει τις εμφανίσεις του στην Αθήνα, οι οποίες ολοκληρώνονται στα τέλη Απριλίου. Λίγους μήνες αργότερα, κυκλοφορεί το summer remix του "Κάτι Τέτοιες Νύχτες". Ο STAN Αντιπαριώτης υποδέχεται το καλοκαίρι του 2019 με το "Δε Με Ξέρεις", σε μουσική Χρήστου Σαντικάι και στίχους Βαγγέλη Κωνσταντινίδη. Το κομμάτι γνωρίζει μεγάλη επιτυχία και κατακτά τη θέση #3 στις τάσεις του Youtube, ενώ τη θέση #5 στο Official IFPI Airplay Chart by MediaInspector. Παράλληλα, ξεκινά το summer tour σε όλη την Ελλάδα και την Κύπρο, με τη Νατάσα Θεοδωρίδου. Τα Super Music Awards Κύπρου 2019 του χαρίζουν το βραβείο του Καλύτερου Video Clip για το τραγούδι "Τετράγωνα". Στην ίδια σκηνή παρουσιάζει το "Δε Με Ξέρεις" και με special guest τον Bo τραγουδούν το ντουέτο τους "Δε Με Νοιάζει Τίποτα", το οποίο κυκλοφορεί από την Panik Platinum και ξεχώρισε από τον δίσκο του Bo, με τίτλο "Κιβωτός". Τον Αύγουστο, κυκλοφορεί το single "Ξημερώνει", σε σύνθεση – μουσική και στίχους – STAN Αντιπαριώτη, APON & IAMSTRONG. Στα τέλη του ίδιου μήνα, ξεκινάει τις εμφανίσεις του στο Fantasia με τον Κωνσταντίνο Αργυρό και την Ήβη Αδάμου. Λίγο πριν την εκπνοή του 2019, παρουσιάζει το νέα του κομμάτι με τίτλο «Φταίει» σε μουσική και στίχο του ιδίου μαζί με τον Στέλιο Λεγάκη.

### 2020

Στις αρχές του 2020, ταξιδεύει για ακόμα μια φορά, στην γειτονική Βουλγαρία για τα γυρίσματα του νέου του βίντεο κλιπ για το τραγούδι "Φταίει", ενώ παραχωρεί συνέντευξη στη διασημότερη και ίσως μακροβιότερη τηλεοπτική εκπομπή, το «Slavi’s Show» που μετρά πάνω από 20 χρόνια στη βουλγάρικη βραδινή τηλεοπτική ζώνη. Στα τέλη του Φεβρουάριου, ολοκληρώνει τις επιτυχημένες εμφανίσεις του στο Fantasia με τον Κωνσταντίνο Αργυρό και την Ήβη Αδάμου. Το Μάιο, ο δημοφιλής κι αγαπητός Διονύσης Σχοινάς και ο ταλαντούχος τραγουδιστής και δημιουργός STAN Αντιπαριώτης, ενώνουν τις φωνές τους σε ένα μοναδικό ντουέτο το "Όλα Θα Πάνε Καλά" με ένα μήνυμα ελπίδας για την ενίσχυση του Κυπριακού Ερυθρού Σταυρού και των έκτακτων δράσεών του για υποστήριξη της κοινωνίας λόγω των επιπτώσεων της πανδημίας, σε μουσική του STAN Αντιπαριώτη και στίχους του Ζήνωνα Ζιντίλη. Λίγους μήνες αργότερα, το "Όλα Θα Πάνε Καλά" κυκλοφορεί και σε remix με την υπογραφή του Θέμη Γεωργαντά. Τον Ιούνιο του ίδιου χρόνου, κυκλοφορεί το "Δεν Φταις Εσύ", με δημιουργούς τον STAN Αντιπαριώτη και τον Στέλιο Λεγάκη, που ξεχώρισε αμέσως μέσα από την πρώτη ραδιοφωνική του μετάδοση από επιλεγμένους σταθμούς σε Ελλάδα και Κύπρο. Ο STAN Αντιπαριώτης, υποδέχεται το φθινόπωρο με ολοκαίνουργιο single με τίτλο "Να Ξαναρθείς", που φέρει για ακόμη μια φορά την υπογραφή του ίδιου, καθώς και των Icon Music και Σίμου Κύναλη.

### 2021

Ο Stan Αντιπαριώτης, ο δημιουργός και ερμηνευτής συμπληρώνοντας 10 χρόνια της μουσικής του καριέρας, υποδέχεται το 2021 με ένα νέο τραγούδι και album με τίτλο Παιδί Του Χειμώνα. Το 4ο κατά σειρά album του καλλιτέχνη με τίτλο Παιδί Του Χειμώνα, περιλαμβάνει 11 hit singles που ξεχώρισαν από το κοινό και κυκλοφορεί από την Panik Records και την Icon Music. Να ξαναρθείς, Δεν Φταις Εσύ, Όλα Θα Πάνε Καλά - ντούετο με τον μοναδικό Διονύση Σχοινά, Φταίει, Ξημερώνει, Δε Με Ξέρεις, Κάτι Τέτοιες Νύχτες, Τετράγωνα, Τι Δεν Καταλαβαίνεις, Κάνε Με Για Σένα Να Κλάψω και το ολοκαίνουργιο ομότιτλο single Παιδί Του Χειμώνα. Λίγους μήνες μετά, τον Απρίλιο του 2021, ο Stan Αντιπαριώτης, κυκλοφορεί το "Κι Αν" σε μουσική και στίχο του Κώστα Κόχυλα. Σε μουσική Stan Αντιπαριώτη και Icon Music και στίχους του ίδιου του καλλιτέχνη παρέα με τον Στέλιο Λεγάκη, το «Όπου Βγει», κυκλοφόρησε τον Ιούλιο του 2021, ενώ τον Σεπτέμβρη επιστρέφει με το διπλά πλατινένιο ντουέτο με τον ράπερ iLLEOo με τίτλο «Για Δυό», σύμφωνα με το επίσημο Digital Singles Chart της IFPI για το ελληνικό ρεπερτόριο, ενώ κατάφερε να αγαπηθεί αμέσως από το κοινό, να μέτρα πάνω από 14 εκατομμύρια προβολές στο YouTube και να φιγουράρει σταθερά στο Top 5 του ραδιοφωνικού Airplay Chart.

### 2022

Με δώδεκα διασκευασμένες αγαπημένες επιτυχίες με διαφορετική πνοή, από τη προσωπική δισκογραφία, αλλά και άλλων αγαπημένων δημιουργών, επιλογές του ίδιου του καλλιτέχνη, σε ποπ, λαϊκούς ήχους, κυκλοφορεί το άλμπουμ STAN (Unplugged Live) και η track list περιλαμβάνει τα: «Όπου Βγει», «Όταν Αγαπάς», «Να Ξαναρθείς», «Τετράγωνα», «Και Ζηλεύω Που Σ’ Έχει», «Τώρα Λείπω», «Παράξενο Παιδί», «Σκέψου», «Ξημερώνει», «Δε Με Ξέρεις», «Αλλού» και «Μικρός Τιτανικός».  Παράλληλα παρουσιάζει την αρχική solo demo version του "Για Δυό". Το Μάιο του 2022, ο Stan και ο Light, καθένας εκ των οποίων έχει τη δική του ξεχωριστή κι επιτυχημένη πορεία, ενώνουν για πρώτη φορά τις δυνάμεις τους και παρουσιάζουν την ανατρεπτική συνεργασία «Αλήτισσα», σε στίχο των Stan και Light και μουσική των Skive και Stan, όπου έγινε και διπλά πλατινένιο σύμφωνα με το επίσημο Digital Singles Chart της IFPI και μετρά πάνω από 8 εκατομμύρια προβολές στο YouTube.

### 2023

Το Φλεβάρη του 2023, σε μία ιδιαίτερη βραδιά, γεμάτη μουσική κι αγαπημένους φίλους, ο STAN Αντιπαριώτης βραβεύτηκε για τις πολυπλατινένιες πωλήσεις των πρόσφατων επιτυχιών του για τις διπλά πλατινένιες ψηφιακές πωλήσεις των singles «Αλήτισσα», στο οποίο συνεργάζεται με τον Light και «Για Δυό», τη συνεργασία του με τον iLLEOo και παράλληλα παρουσίασε το νέο του hit, «Λίγο». Το «Λίγο», στο οποίο ο Stan Αντιπαριώτης υπογράφει τη μουσική, καθώς και τους στίχους μαζί με τον iLLEOo, κυκλοφορεί τον Μάρτη του ίδιου χρόνου. Ο Stan, συμμετέχει στον τρίτο κύκλο της κορυφαίας ελληνικής σειράς μυθοπλασίας με τους αμέτρητους φανατικούς θαυμαστές  «Έτερος Εγώ: Νέμεσις», που προβάλλεται στα κανάλια της COSMOTE TV, αλλά ερμηνεύει και το τραγούδι της σειράς με τίτλο "Και Όλα Αυτά Επειδή". Ο Σωτήρης Τσαφούλιας, εκτός της σκηνοθεσίας της σειράς μπαίνει σε ρόλο συνθέτη και υπογράφει με απόλυτη επιτυχία τη μουσική και τον στίχο του. Τον Ιούνιο, παρουσιάζει το πρώτο single από τον πολυαναμενόμενο δίσκο του, με τίτλο "Επικίνδυνα" σε μουσική και στίχο από τον ίδιο τον καλλιτέχνη μαζί με τον Γιάννη Κερμανίδη. Ενώ τον Ιούλιο, επιστρέφει δυναμικά με το 6ο κατά σειρά άλμπουμ του, με τίτλο "Υπερένταση", περιλαμβάνοντας 12 συναρπαστικά τραγούδια. Με τέσσερα ολοκαίνουργια τραγούδια με τίτλους "Υπερένταση", "Έστριψα", "Υπάρχουν Κάτι Ψέμματα" και "Δε Χρειάζεται", καθώς και τα διπλά πλατινένια singles "Για Δυο", "Αλητίσσα" και "Toxic" αλλά και άλλες επιτυχίες του. Ο STAN συνεργάστηκε με διακεκριμένους συνθέτες και στιχουργούς, όπως οι Θάνος Παπανικολάου, Κυριάκος Παπαδόπουλος, Γιάννης Κερμανίδης, Θοδωρής Μάκρας, καθώς και μια συνεργασία - έκπληξη με τον τραγουδιστή και συνθέτη Γιώργο Σαμπάνη.

### 2024

Υποδέχεται το 2024 με το τελευταίο του single "Εστρίψα", το οποίο αποτελεί μέρος του τελευταίου δίσκου του με τίτλο "Υπέρενταση", με μουσική του ταλαντούχου Γιάννη Κερμανίδη και στίχους του δημοφιλούς Θάνου Παπανικολάου.

Προσωπική ζωή
-------------

Στις 9 Σεπτεμβρίου 2023 παντρεύτηκε τη σύντροφο του, Βέρα Σωτηροπούλου, έπειτα από τέσσερα χρόνια σχέσης.

Δισκογραφία
-----------

Η ενασχόλησή του επίσημα πια με το τραγούδι ξεκινά το 2009 ως δημιουργός και το 2011 ως τραγουδιστής. Ο STAN Αντιπαριώτης έχει στο ενεργητικό του δύο πλατινένιους δίσκους "11:11" (2016) και "Να μ’ ερωτευτείς" (2013) κι έναν χρυσό, τον ομώνυμο δίσκο του "STAN" (2012). Το 2014 κυκλοφορεί ένα "Best of +2" άλμπουμ με τις μεγαλύτερες επιτυχίες του. Το 2021 κυκλοφορεί ψηφιακά τον 4ο κατά σειρά δίσκο του με τίτλο "Παιδί Του Χειμώνα", που περιλαμβάνει 11 μεγάλες επιτυχίες που έχουν αγαπηθεί από το κοινό και ξεχωρίσει στις ραδιοφωνικές συχνότητες. Το Μάρτιο του 2022 κυκλοφορεί το STAN (Unplugged Live), ενώ τον Ιούλιο του 2023 τον 6ο κατά σειρά δίσκο με τίτλο "Υπερένταση".

Από τα τραγούδια που γράφει και τραγουδά ο ίδιος, ξεχωρίζουν και γίνονται hit singles τα: "Και Ζηλεύω Που Σ’Έχει", "Όταν Αγαπάς", "Με Στεναχωρεί", "Παράξενο Παιδί", "Δε Σου Ανήκω", "Τώρα Λείπω", "Τετράγωνα", "Δε Με Ξέρεις", "Δεν Φταις Εσύ", "Για Δυό", "Αλήτισσα".

### Albums

* **Stan** (Ιούνιος 2012) *(Χρυσός)*
* **Να με ερωτευτείς** (Δεκέμβριος 2013) *(Πλατινένιος)*
* **Stan Best of +2** (Δεκέμβριος 2014)
* **11:11** (Δεκέμβριος 2016) *(Πλατινένιος)*
* **Παιδί Του Χειμώνα** (Ιανουάριος 2021)
* **STAN (Unplugged Live)** (Μάρτιος 2022)
* **Υπερένταση** (Ιούλιος 2023)

Συνεργασίες
-----------

Ο STAN Αντιπαριώτης έχει υπογράψει τους στίχους και τη μουσική πολλών επιτυχιών που έχουν επιλέξει να τραγουδήσουν γνωστοί καλλιτέχνες. Μεταξύ αυτών οι: Μέλισσες ("Μισή Καρδιά"), Πέγκυ Ζήνα ("Μόνη Καρδιά", "Μη Μ’Ακουμπάς", "Δεν Δικαιολογείται"), Πάνος Κιάμος ("Πάνω Στο Τζάμι"), Αμαρυλλίς ("Γύρισα Σελίδα", "Καμιά Δε Θα ‘Ναι Σαν Εμένα", "Αυτό Να Μείνει Μεταξύ Μας"), Στέλιος Λεγάκης ("Σου Ξεδιπλώνω Την Ψυχή Μου", "Αμέτρητες φορές"), Δημήτρης Καραδήμος ("Παίρνω Την Ευθύνη"), REC ("Μπες"), Πέτρος Ιακωβίδης ("Ο Έρωτάς Μου Γίνε", "Κοριτσάκι Μου", "Κάτσε Καλά", "Ακροβάτης", "Βάλε", "Αγκαλιά"), Τάνια Καρρά ("Γι’ Αυτό Σταμάτησέ Με", "Ανοιχτή Πληγή"), Bo & Χριστίνα Σάλτη ("Τι Άλλο Θέλεις"), Bo ("Θα ‘Θελα", "Τίποτα να μην αλλάξει"), Ζαφείρης Μελάς ("Όνειρο Αν Είσαι"), Vegas ("Γιατί", "Φιλί"), Νίκος Γκάνος ("Last Summer"), Dimension-X & Claydee ("Call Me"), Σάκης Ρουβάς ("To Άλλο Σου Μισό", "Τώρα"), Κατερίνα Στικούδη ("6 Εκατομμύρια", "Το Ξέραμε Και Οι Δυο"), Μαλού ("Μαζί μου Μείνε"), Χρήστος Μενιδιάτης ("Δικαιολογίες") κ.ά.

Η απήχηση των τραγουδιών του ξεπερνά τα όρια της Ελλάδας αφού πολλοί δημοφιλείς καλλιτέχνες από τη Σερβία, τη Βουλγαρία και την Τουρκία έχουν πραγματοποιήσει διασκευές τα δικά του κομμάτια.

Το 2016 έκανε το δεύτερο του ντουέτο με ξένο καλλιτέχνη, ερμηνεύοντας με τη γνωστή σταρ της Βουλγαρίας, **Maria**, την επιτυχία του "Με Στεναχωρεί" – "Stradam" στην ελληνική και βουλγαρική γλώσσα. Ενώ το 2020, προσκεκλημένος σε εκδήλωση για τα 20 χρόνια στη δισκογραφία της Maria, ερμήνευσαν ξανά μαζί το ντουέτο τους επί σκηνής, συνεχίζοντας να γνωρίζει μεγάλη επιτυχία.

Ακόμη, συνεργάστηκε με καταξιωμένους Αμερικάνους παραγωγούς όπως οι **Gorilla TEK** και **Myquan Jackson**.

Εμφανίσεις
----------

Έχει συνεργαστεί με καταξιωμένους καλλιτέχνες στη σκηνή των Mad Video Music Awards, όπως με τον Γιώργο Μαζωνάκη, την Καίτη Γαρμπή, την Ελένη Φουρέιρα, τον Παντελή Παντελίδη, τον Γιώργο Παπαδόπουλο, τον Πέτρο Ιακωβίδη και άλλους.

Παράλληλα, έχει συνεργαστεί επί σκηνής με δημοφιλείς καλλιτέχνες στην Ελλάδα όπως ο Βασίλης Καρράς, ο Γιώργος Μαζωνάκης, η Νατάσα Θεοδωρίδου, ο Κωνσταντίνος Αργυρός, ο Πάνος Κιάμος, η Πάολα, ο Χρήστος Δάντης, η Τάμτα, η Ήβη Αδάμου, η Μαλού κ.ά.

Ακόμη, έχει πραγματοποιήσει περιοδείες σε Αυστραλία, Αμερική, Καναδά αλλά και σε πολλές ευρωπαϊκές χώρες όπως τη Βρετανία, τη Γερμανία, τη Σουηδία, την Κύπρο και τη Βουλγαρία.

Συμμετείχε ως απονεμητής στα Gabby Awards 2014 στο Λος Άντζελες και βρέθηκε live on stage, το 2016, στα 15α γενέθλια του μουσικού καναλιού της Βουλγαρίας "Planeta TV". Η Βουλγαρία τον τιμά ξανά με τη μοναδική συμμετοχή Έλληνα καλλιτέχνη στο "Bansko Balkan Fest 2017".

Merchandise
-----------

Έντονη ήταν η παρουσία του STAN Αντιπαριώτη και στον τομέα του merchandise έχοντας κυκλοφορήσει το 2014 προϊόντα που φέρουν το όνομά του όπως βραχιόλια, ρολόγια, κονκάρδες, μπλούζες. Παράλληλα, ήταν ο πρώτος Έλληνας καλλιτέχνης που το 2015 δημιούργησε το δικό του άρωμα "Neon by STAN" σε συνεργασία μ’ έναν από τους μεγαλύτερους ομίλους προϊόντων ομορφιάς στην Ελλάδα και στο εξωτερικό, "Sephora".

Παραπομπές
----------

1. 1 2  «6+1 τραγούδια που έχει γράψει ο Stan για άλλους καλλιτέχνες!». *tralala.gr*. 2 Αυγούστου 2018. Ανακτήθηκε στις 21 Νοεμβρίου 2019.
2. ↑  «Το φαινόμενο STAN». *MusicHeaven*. Ανακτήθηκε στις 21 Νοεμβρίου 2019.
3. ↑  «Stan @ MAD VMA 2011». *STAN*. 14 Ιουνίου 2011. Ανακτήθηκε στις 21 Νοεμβρίου 2019.
4. ↑  «Ο Stan οπτικοποιεί το νέο του single "Ταξίδεψε με"!». *tralala.gr*. 14 Ιουλίου 2011. Ανακτήθηκε στις 21 Νοεμβρίου 2019.
5. ↑  «VIDEO: NEBMA Feat. Stan - Στο Μυαλό Μου». *Mad TV*. 7 Οκτωβρίου 2011. Ανακτήθηκε στις 21 Νοεμβρίου 2019.
6. ↑  «Δες το νέο video clip του Stan "Φέτος τα Χριστούγεννα"!». *tralala.gr*. 8 Δεκεμβρίου 2011. Ανακτήθηκε στις 21 Νοεμβρίου 2019.
7. ↑  «Stan: 22.000 views μέσα σε μία μέρα το "1 Βράδυ"!». *tralala.gr*. 9 Μαρτίου 2012. Ανακτήθηκε στις 21 Νοεμβρίου 2019.
8. ↑  «Το πρόγραμμα της ανοιξιάτικης περιοδείας». *STAN*. 14 Μαΐου 2013. Ανακτήθηκε στις 21 Νοεμβρίου 2019.
9. ↑  «6 υποψηφιότητες στα MAD Awards 2012». *STAN*. 22 Μαΐου 2012. Ανακτήθηκε στις 21 Νοεμβρίου 2019.
10. ↑  «Όλα όσα έγιναν στα Mad VMA 2012 (και όχι μόνο)!». *tralala.gr*. 22 Ιουνίου 2012. Ανακτήθηκε στις 21 Νοεμβρίου 2019.
11. ↑  «"Καλοκαιρινή δροσιά" με video clip». *Bizznews.gr*. 6 Ιουλίου 2012. Ανακτήθηκε στις 21 Νοεμβρίου 2019.
12. ↑  «Κυκλοφόρησε το πρώτο ολοκληρωμένο CD του STAN». *STAN*. 28 Ιουνίου 2012. Ανακτήθηκε στις 21 Νοεμβρίου 2019.
13. ↑  «"Ό,τι πιο όμορφο έχω δει": Το νέο single του Stan ανανεωμένο!». *tralala.gr*. 9 Οκτωβρίου 2012. Ανακτήθηκε στις 21 Νοεμβρίου 2019.
14. ↑  MusicPress (2 Απριλίου 2013). «Video: Stan - Σε θέλω εδώ». *MusicPress*. Ανακτήθηκε στις 11 Δεκεμβρίου 2019.
15. ↑  «Στην κορυφή του Media Inspector». *STAN*. 2 Σεπτεμβρίου 2013. Ανακτήθηκε στις 11 Δεκεμβρίου 2019.
16. ↑  «Νέο τραγούδι: Σε Θέλω Εδώ - Stan ft. Knock Out (The Official Remix)». *GetGreekMusic*. 5 Ιουλίου 2013. Ανακτήθηκε στις 11 Δεκεμβρίου 2019.
17. ↑  «Η εμφάνιση του STAN στο MadWalk». *STAN*. 19 Απριλίου 2013. Ανακτήθηκε στις 11 Δεκεμβρίου 2019.
18. ↑  «Νικητής ο STAN». *STAN*. 26 Ιουνίου 2013. Ανακτήθηκε στις 11 Δεκεμβρίου 2019.
19. ↑  «10η επετειακή απονομή Mad VMA - Όλα τα live acts της βραδιάς - Δες φωτογραφίες και videos». *iShow.gr*. Ανακτήθηκε στις 11 Δεκεμβρίου 2019.
20. ↑  ««Δεν ταιριάζετε σου λέω» με… Stan και Ελένη Φουρέιρα!». 4 Ιουλίου 2013. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
21. ↑  Δημητριάδου, Χάρις. «STAN - Παιχνίδια Ερωτικά!». *www.musicity.gr*. Ανακτήθηκε στις 11 Δεκεμβρίου 2019.
22. ↑  «Ο STAN στο TEATRO MUSIC HALL». *STAN*. 22 Σεπτεμβρίου 2013. Ανακτήθηκε στις 11 Δεκεμβρίου 2019.
23. ↑  «Πρεμιέρα στην Πύλη Αξιού». *STAN*. 11 Μαρτίου 2014. Ανακτήθηκε στις 11 Δεκεμβρίου 2019.
24. ↑  «Το νέο άλμπουμ του STAN». *STAN*. 3 Δεκεμβρίου 2013. Ανακτήθηκε στις 11 Δεκεμβρίου 2019.
25. ↑  Δημητριάδου, Χάρις. «STAN - Όταν αγαπάς (video clip)!». *www.musicity.gr*. Ανακτήθηκε στις 11 Δεκεμβρίου 2019.
26. ↑  «"Όταν Αγαπάς" το videoclip». *STAN*. 18 Οκτωβρίου 2014. Ανακτήθηκε στις 11 Δεκεμβρίου 2019.
27. ↑  «STAN BEST OF+2». *STAN*. 1 Δεκεμβρίου 2014. Ανακτήθηκε στις 11 Δεκεμβρίου 2019.
28. ↑  «Ο STAN στο Club22». *STAN*. 11 Νοεμβρίου 2014. Ανακτήθηκε στις 11 Δεκεμβρίου 2019.
29. ↑  «Γιώργος Μαζωνάκης - Stan | Μαζί στη σκηνή των Mad Video Music Awards!». *GetGreekMusic*. 12 Ιουνίου 2014. Ανακτήθηκε στις 11 Δεκεμβρίου 2019.
30. ↑  «Δεύτερη χρονιά νικητής». *STAN*. 24 Ιουνίου 2014. Ανακτήθηκε στις 11 Δεκεμβρίου 2019.
31. ↑  «Κυκλοφόρησε το "Μου λείπεις"». *STAN*. 8 Ιουλίου 2014. Ανακτήθηκε στις 11 Δεκεμβρίου 2019.
32. 1 2  «STAN: The accessories collection». *STAN*. 21 Οκτωβρίου 2014. Ανακτήθηκε στις 11 Δεκεμβρίου 2019.
33. ↑  «"Με στεναχωρεί" το video clip». *STAN*. 23 Μαρτίου 2015. Ανακτήθηκε στις 11 Δεκεμβρίου 2019.
34. ↑  «Neon by STAN». *STAN*. 6 Φεβρουαρίου 2015. Ανακτήθηκε στις 11 Δεκεμβρίου 2019.
35. ↑  «Ο STAN στο Έναστρον». *STAN*. 19 Νοεμβρίου 2015. Ανακτήθηκε στις 11 Δεκεμβρίου 2019.
36. ↑  «Η ανατρεπτική εμφάνιση στο Madwalk 2015». *STAN*. 1 Μαΐου 2015. Ανακτήθηκε στις 11 Δεκεμβρίου 2019.
37. ↑  «Stan "Δε σου ανήκω" το νέο του single | Web Music Radio». Ανακτήθηκε στις 11 Δεκεμβρίου 2019.
38. ↑  «MAD VMA 2015: Καίτη Γαρμπή & STAN - Ανεμοδαρμένα Ύψη». *GetGreekMusic*. 19 Ιουλίου 2015. Ανακτήθηκε στις 11 Δεκεμβρίου 2019.
39. ↑  «Βράβευση και εμφάνιση στα MAD VMA 2015». *STAN*. 30 Ιουνίου 2015. Ανακτήθηκε στις 11 Δεκεμβρίου 2019.
40. ↑  «Δείτε όλες τις εμφανίσεις από τα MAD MUSIC AWARDS CYPRUS». *Mad TV*. 13 Νοεμβρίου 2015. Ανακτήθηκε στις 11 Δεκεμβρίου 2019.
41. ↑  «Ο STAN πλατινένιος στην Κύπρο». *STAN*. 30 Οκτωβρίου 2015. Ανακτήθηκε στις 11 Δεκεμβρίου 2019.
42. ↑  «Παράξενο Παιδι: το Video Clip». *STAN*. 11 Δεκεμβρίου 2015. Ανακτήθηκε στις 11 Δεκεμβρίου 2019.
43. ↑  «Ο STAN ερμηνεύει το soundtrack της νέας σειράς του ΣΙΓΜΑ «ΒΡΕΧΕΙ...».
44. ↑  Team, Gossip-tv. «Η νέα σειρά «Βρέχει έρωτα» έρχεται στο κανάλι Epsilon!». *Gossip-tv.gr*. Ανακτήθηκε στις 11 Δεκεμβρίου 2019.
45. ↑  «Η «Μόνη Καρδιά» της Ζήνα γίνεται πλατινένια με… υπογραφή Stan». *InSocial.gr*. Αρχειοθετήθηκε από το πρωτότυπο στις 19 Σεπτεμβρίου 2020. Ανακτήθηκε στις 11 Δεκεμβρίου 2019.
46. ↑  «STAN & Icon Music: Υπέγραψαν στην Panik Records!». *GetGreekMusic*. 29 Φεβρουαρίου 2016. Ανακτήθηκε στις 11 Δεκεμβρίου 2019.
47. ↑  «STAN "Και ζηλεύω που σ'έχει" | Σχεδόν 4 εκ. προβολές & #Νο1 επίσημο Ifpi Chart | Mikrofwno.gr». 7 Ιουλίου 2016. Ανακτήθηκε στις 11 Δεκεμβρίου 2019.
48. 1 2  «"Με στεναχωρεί / Stradam" - Δείτε το νέο βίντεο κλιπ του STAN με τη Βουλγάρα ποπ σταρ Maria». *GetGreekMusic*. 11 Μαΐου 2016. Ανακτήθηκε στις 11 Δεκεμβρίου 2019.
49. ↑  «Όλα όσα συνέβησαν στα Mad Video Music Awards 2016 - ΦΩΤΟ πάνω από τη σκηνή». *Newpost.gr*. Ανακτήθηκε στις 11 Δεκεμβρίου 2019.
50. ↑  admin (29 Ιουνίου 2016). «MAD VIDEO MUSIC AWARDS 2016 | ΟΙ ΝΙΚΗΤΕΣ». *Ράδιο Πόλις 99,4*. Ανακτήθηκε στις 11 Δεκεμβρίου 2019.
51. ↑  «Ο STAN πάει «Αυτοκίνηση» και αναλαμβάνει το σχήμα!». 26 Ιουλίου 2016. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
52. ↑  music.net.cy (7 Νοεμβρίου 2016). «"Χτύπα" | Ο Stan παρουσιάζει το video clip της νέας του επιτυχίας! | music.net.cy, μουσικά νέα, νέες κυκλοφορίες, mousika nea». Ανακτήθηκε στις 11 Δεκεμβρίου 2019.
53. ↑  «STAN ΚΑΙ ΖΗΛΕΥΩ ΠΟΥ ΣΕ ΕΧΕΙ | ΜΟΥΣΙΚΑ ΝΕΑ». *kratisinow.gr*. 30 Νοεμβρίου 2016. Ανακτήθηκε στις 11 Δεκεμβρίου 2019.
54. 1 2  «STΑΝ – Εμφάνιση στη 15η επέτειο γενεθλίων του μουσικού τηλεοπτικού σταθμού Planeta TV της Βουλγαρίας!». *STAN*. 28 Νοεμβρίου 2016. Ανακτήθηκε στις 11 Δεκεμβρίου 2019.
55. ↑  «Ο νέος δίσκος επιτυχιών του STAN, «11:11», έγινε πλατινένιος». 27 Μαρτίου 2017. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
56. ↑  «STAN: Το «Τώρα Λείπω» βραβεύθηκε ως το «Καλύτερο Video Clip» στα SMA 2018». 30 Ιουνίου 2018. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
57. ↑  «Ο STAN ολοκληρώνει τις εμφανίσεις του στην «Αυτοκίνηση» – Hit Channel». *Bizznews.gr*. 14 Ιανουαρίου 2017. Ανακτήθηκε στις 11 Δεκεμβρίου 2019.
58. ↑  «Αυτοί είναι οι νικητές των κυπριακών Super Music Awards 2017». 13 Ιουλίου 2017. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
59. 1 2  «STAN: Ο μοναδικός Έλληνας προσκεκλημένος του «Bansko Balkan Fest» (photos)». 6 Σεπτεμβρίου 2017. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
60. ↑  ««Κάνε Με Για Σένα Να Κλάψω»: Η νέα επιτυχία του STAN εντυπωσιάζει». 26 Οκτωβρίου 2017. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
61. ↑  «Ο Χρήστος Δάντης και ο STAN μαζί στην θρυλική «Αυτοκίνηση» | Γόβα Στιλέτο». *www.govastileto.gr*. Ανακτήθηκε στις 11 Δεκεμβρίου 2019.
62. ↑  «"Τι Δεν Καταλαβαίνεις" κυκλοφορεί».
63. ↑  «STAN: Ποιo act των Mad VMA ξεχωρίζει; (Backstage @ Mad VMA 2018)». *Mad TV*. 30 Ιουνίου 2018. Ανακτήθηκε στις 11 Δεκεμβρίου 2019.
64. ↑  «Τετράγωνα: Ξεπέρασε τα 3.000.000 views το νέο τραγούδι του Stan». *GetGreekMusic*. 9 Νοεμβρίου 2018. Ανακτήθηκε στις 11 Δεκεμβρίου 2019.
65. ↑  «STAN | Τα «Τετράγωνα» ξεπέρασαν το 1 εκατομμύριο views!». *tralala.gr*. 14 Σεπτεμβρίου 2018. Ανακτήθηκε στις 11 Δεκεμβρίου 2019.
66. ↑  «Vogue Club: Παράταση εμφανίσεων για τη Νατάσα Θεοδωρίδου». *kratisinow.gr*. 27 Ιανουαρίου 2019. Ανακτήθηκε στις 11 Δεκεμβρίου 2019.
67. ↑  Team, Melodikos (20 Μαρτίου 2019). «STAN – Κάτι Τέτοιες Νύχτες | Video clip | Melodikos». Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
68. ↑  «Fantasia | Λαμπερή πρεμιέρα για τη Νατάσα Θεοδωρίδου». *kratisinow.gr*. 22 Μαρτίου 2019. Ανακτήθηκε στις 11 Δεκεμβρίου 2019.
69. ↑  «STAN Αντιπαριώτης: Το «Κάτι Τέτοιες Νύχτες» αποκτά remix». 8 Ιουλίου 2019. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
70. ↑  Melodia102.4 (1 Ιουνίου 2019). «Στίχοι: STAN - Δε Με Ξέρεις | Μελωδία 102.4 | Νο1 Στις Επιτυχίες». *Μελωδία 102.4*. Ανακτήθηκε στις 11 Δεκεμβρίου 2019.
71. ↑  «STAN Αντιπαριώτης: Το απόλυτο summer hit «Δε Με Ξέρεις» ξεπέρασε τις 1.000.000 προβολές». 3 Ιουλίου 2019. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
72. ↑  «Νατάσα Θεοδωρίδου - STAN | Κ Α Λ Ο Κ Α Ι Ρ Ι 2019 | Οι πρώτοι σταθμοί και ημερομηνίες της περιοδείας τους». *Go2 Cyprus Events - Οδηγός Διασκέδασης για όλη την Κύπρο!*. 14 Μαΐου 2019. Ανακτήθηκε στις 11 Δεκεμβρίου 2019.
73. ↑  «Οι νικητές των Super Music Awards 2019». 13 Ιουνίου 2019. Αρχειοθετήθηκε από το πρωτότυπο στις 28 Απριλίου 2020. Ανακτήθηκε στις 11 Δεκεμβρίου 2019.
74. ↑  «STAN Αντιπαριώτης: Η εντυπωσιακή εμφάνιση και η βράβευση στα Super Music Awards». 13 Ιουλίου 2019. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
75. ↑  ««Ξημερώνει»: Το νέο single του STAN Αντιπαριώτη κυκλοφορεί την ημέρα των γενεθλίων του». 1 Αυγούστου 2019. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
76. ↑  «Ο Κωνσταντίνος Αργυρός επανέρχεται στο «Fantasia» – Μαζί του STAN Αντιπαριώτης και Ήβη Αδάμου». 16 Αυγούστου 2019. Αρχειοθετήθηκε από το πρωτότυπο στις 1 Ιανουαρίου 2020. Ανακτήθηκε στις 11 Δεκεμβρίου 2019.
77. ↑  «STAN Aντιπαριώτης: Παρουσιάζει το «Φταίει» και υποδέχεται το 2020 με νέα επιτυχία!». *stan.com.gr*.
78. 1 2  «Τι κάνει ο STAN Αντιπαριώτης στη Βουλγαρία;». *stan.com.gr*.
79. 1 2  ««Όλα Θα Πάνε Καλά»: Η συνεργασία Διονύση Σχοινά & STAN Αντιπαριώτη σε remix από τον Θέμη Γεωργαντά». *Hit Channel*. 9 Σεπτεμβρίου 2020. Αρχειοθετήθηκε από το πρωτότυπο στις 5 Δεκεμβρίου 2020. Ανακτήθηκε στις 6 Οκτωβρίου 2020.
80. ↑  «"Δεν Φταις Εσύ": Κυκλοφόρησε το νέο summer hit του STAN Αντιπαριώτη!».
81. ↑  Μπεμπή, Ελευθερία (3 Οκτωβρίου 2020). «STAN Αντιπαριώτης – «Να Ξαναρθείς» - ΗΧΟΣ FM 94.2 Μουσικός ραδιοφωνικός σταθμός στο Ρέθυμνο». *ΗΧΟΣ FM 94.2 Μουσικός ραδιοφωνικός σταθμός στο Ρέθυμνο*. Ανακτήθηκε στις 6 Οκτωβρίου 2020.
82. 1 2  ««Παιδί Του Χειμώνα»: Ο STAN Αντιπαριώτης έρχεται με νέο τραγούδι και καινούργιο άλμπουμ». 11 Ιανουαρίου 2021. Αρχειοθετήθηκε από το πρωτότυπο στις 13 Μαΐου 2021. Ανακτήθηκε στις 13 Μαΐου 2021.
83. ↑  «"Κι αν": Μόλις κυκλοφόρησε το νέο τραγούδι του Stan Αντιπαριώτη».
84. ↑  Team, Gossip-tv (2 Ιουλίου 2021). «Stan: «Όπου Βγει»: Ακούστε πρώτοι το νέο καλοκαιρινό του hit (Video)». *Gossip-tv.gr*. Ανακτήθηκε στις 18 Ιανουαρίου 2024.
85. ↑  «STAN Αντιπαριώτης: Η λαμπερή απονομή των πολυπλατινένιων επιτυχιών του! | Web Music Radio». Ανακτήθηκε στις 18 Ιανουαρίου 2024.
86. ↑  «Unplugged Live - Stan». *Panik* (στα Αγγλικά). Ανακτήθηκε στις 18 Ιανουαρίου 2024.
87. ↑  «Για Δυό: Ο STAN Αντιπαριώτης παρουσιάζει το solo demo». *GetGreekMusic*. 28 Μαρτίου 2022. Ανακτήθηκε στις 18 Ιανουαρίου 2024.
88. ↑  «STAN ΑΝΤΙΠΑΡΙΩΤΗΣ: Η ΛΑΜΠΕΡΗ ΑΠΟΝΟΜΗ ΤΩΝ ΠΟΛΥΠΛΑΤΙΝΕΝΙΩΝ ΕΠΙΤΥΧΙΩΝ ΤΟΥ». *Panik* (στα Αγγλικά). 3 Φεβρουαρίου 2023. Ανακτήθηκε στις 18 Ιανουαρίου 2024.
89. ↑  «STAN ΑΝΤΙΠΑΡΙΩΤΗΣ: Η ΛΑΜΠΕΡΗ ΑΠΟΝΟΜΗ ΤΩΝ ΠΟΛΥΠΛΑΤΙΝΕΝΙΩΝ ΕΠΙΤΥΧΙΩΝ ΤΟΥ». *Panik* (στα Αγγλικά). 3 Φεβρουαρίου 2023. Ανακτήθηκε στις 18 Ιανουαρίου 2024.
90. ↑  MusicPress (17 Μαρτίου 2023). «Stan Αντιπαριώτης «Λίγο» | Video - MusicPress» (στα Αγγλικά). Ανακτήθηκε στις 18 Ιανουαρίου 2024.
91. ↑  «Έτερος Εγώ-Νέμεσις: O ρόλος έκπληξη του Stan και το νέο τραγούδι του στον τρίτο κύκλο της σειράς | PLUS by gazzetta». *www.gazzetta.gr*. Ανακτήθηκε στις 18 Ιανουαρίου 2024.
92. ↑  «STAN - «Επικίνδυνα»: Ακούστε το νέο τραγούδι του». *magicfm.gr*. 15 Ιουνίου 2023. Ανακτήθηκε στις 18 Ιανουαρίου 2024.
93. ↑  Αντωνίου, Δέσποινα (18 Ιουλίου 2023). «Stan: Κυκλοφόρησε το νέο του άλμπουμ με τίτλο «Υπερένταση»». *OK! Magazine*. Ανακτήθηκε στις 18 Ιανουαρίου 2024.
94. ↑  «Οι λεπτομέρειες και το νέο video teaser για το τραγούδι του Stan 'Έστριψα'». *Yupiii.gr*. 13 Ιανουαρίου 2024. Ανακτήθηκε στις 18 Ιανουαρίου 2024.
95. ↑  Team, Gossip-tv (9 Σεπτεμβρίου 2023). «Stan-Βέρα Σωτηροπούλου: Οι πρώτες εικόνες από τον γάμο τους στην Πάρο και η συγκίνηση του γαμπρού». *Gossip-tv.gr*. Ανακτήθηκε στις 9 Σεπτεμβρίου 2023.
96. ↑  «STAN – Όσα Έγιναν Στην Πλατινένια Απονομή Του Δίσκου "11:11"». *STAN*. 5 Απριλίου 2017. Ανακτήθηκε στις 11 Δεκεμβρίου 2019.
97. ↑  ««Να μ'ερωτευτείς» | Το νέο album του Stan είναι γεγονός». 3 Δεκεμβρίου 2013. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
98. ↑  «Ο STAN έρχεται πριν τις γιορτές με ένα Best Of Αlbum και super δώρα!». 28 Νοεμβρίου 2014. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 11 Δεκεμβρίου 2019.
99. ↑  «STAN ΑΝΤΙΠΑΡΙΩΤΗΣ: ΠΑΡΟΥΣΙΑΖΕΙ 12 ΜΟΝΑΔΙΚΕΣ ΔΙΑΣΚΕΥΕΣ Σ' ΕΝΑ «UNPLUGGED LIVE» ALBUM». *Panik* (στα Αγγλικά). 24 Φεβρουαρίου 2022. Ανακτήθηκε στις 18 Ιανουαρίου 2024.
100. ↑  «STAN ΑΝΤΙΠΑΡΙΩΤΗΣ – «ΥΠΕΡΕΝΤΑΣΗ»: ΤΟ ΝΕΟ ΤΟΥ ALBUM ΚΥΚΛΟΦΟΡΕΙ». *Panik* (στα Αγγλικά). 14 Ιουλίου 2023. Ανακτήθηκε στις 18 Ιανουαρίου 2024.
101. ↑  «Sfera 102,2 | Τέσσερα τραγούδια του Stan ταξιδεύουν στη Σερβία!». *Sfera 102,2*. 20 Σεπτεμβρίου 2017. Ανακτήθηκε στις 11 Δεκεμβρίου 2019.
102. ↑  «6+1 διάσημα ελληνικά τραγούδια που έχουν γίνει διασκευή στο εξωτερικό». *GetGreekMusic*. 7 Ιουλίου 2016. Ανακτήθηκε στις 11 Δεκεμβρίου 2019.
103. ↑  «US Tour Update: στο studio με τον Gorilla TEK και Myquan Jackson». *STAN*. 19 Απριλίου 2012. Ανακτήθηκε στις 11 Δεκεμβρίου 2019.
104. ↑  «Ο STAN στα Gabby Awards». *STAN*. 3 Ιουνίου 2013. Ανακτήθηκε στις 11 Δεκεμβρίου 2019.